126 C. PLINII HIST. NAT. LIB. II. 



quum tôt belluae viribus praestent. Omnia contrarias in- 

 cubant in partes : homo , nisi convertatur in percussas , 

 non exspirat. Superne icti considunt. Vigilans ictus 

 conniventibus oculis, dormiens patentibus reperitur. 

 Hominem ita exanimatum cremari fas non est : condi 

 terra religio tradidit. Nullum animal, nisi exanimatum, 

 fulmine accenditur. Vulnera fulminatorum frigidiora 

 sunt reliquo corpore. 



Quse nunquam feriantur. 



LVI. 55. Ex iis quae terra gignuntur, lauri fruticem 

 non icit : nec unquam quinque altius pedibus descendit 

 in terram. Ideo pavidi altiores specus tutissimos putant : 

 aut tabernacula e pellibus belluarum, quas vitulos àp- 

 pellant : quoniam hoc solum animal ex marinis non 

 perçu tiat : sicut nec e volucribus aquilam, quœ ob hoc 

 armigera hujus teli fîngitur. In Italia inter Terracinam 

 et œdem Feronise, turres bellicis temporibus desiere 

 fieri, nulla non earum fulmine diruta. 



Lacté pluisse , sanguine , carne , ferro , lana , lateribus coctis. 



LVII. 56. Praeter haec inferiore cœlo relatum in 

 monumenta est, lacté et sanguine pluisse M, Acilio, 



